




PARLAMENTUL ROMÂNIEI

CAMERA DEPUTAŢILOR
	Comisia juridică,

de disciplină şi imunităţi

      
	
	Bucureşti, 27.01.2016
Nr.4c-11/870/2015   

Pl x - 870/2015


BIROULUI  PERMANENT 

AL

CAMEREI DEPUTAŢILOR

Vă înaintăm  alăturat  raportul  asupra propunerii legislative privind modificarea şi completarea Legii notarilor publici şi a activităţii notariale nr.36/1995, trimisă spre dezbatere, în fond, Comisiei juridice, de disciplină şi imunităţi, cu adresa  nr. Pl – x 870 din 9 decembrie 2015 şi înregistrată cu nr.4c-11/1568 din 10 decembrie 2015.
În raport de obiectul şi conţinutul său, iniţiativa legislativă face parte din categoria legilor organice.

	PREŞEDINTE,

Bogdan Liviu CIUCĂ






PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 

DE DISCIPLINĂ ŞI IMUNITĂŢI
	                        Bucureşti, 27.01.2016

                        Nr.4c-11/870/2015   

          Pl x - 870/2015                    


     RAPORT 
asupra propunerii legislative privind modificarea şi completarea Legii notarilor publici şi a activităţii notariale nr.36/1995
În temeiul dispoziţiilor art.95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată spre dezbatere în fond, cu propunerea legislativă privind modificarea şi completarea Legii notarilor publici şi a activităţii notariale nr.36/1995, trimisă cu adresa nr. Pl-x 870 din 9 decembrie 2015 şi înregistrată cu nr.4c-11/1568 din 10 decembrie 2015.

Senatul în calitate de primă Cameră sesizată a respins iniţiativa legislativă în şedinţa din 8 decembrie 2015.
Potrivit prevederilor art. 75 din Constituţia României, republicată, şi ale art.92 alin. (9) pct. 2, din Regulamentul Camerei Deputaţilor, republicat, Camera Deputaţilor este Cameră decizională. 
Consiliul Legislativ a avizat favorabil iniţiativa legislativă, conform avizului nr.1061 din 7 octombrie 2015.

Guvernul prin punctul de vedere transmis cu adresa nr.1769/11 noiembrie 2015 nu susţine adoptarea iniţiativei legislative.
Propunerea legislativă are ca obiect de reglementare modificarea şi completarea Legii notarilor publici şi a activităţii notariale nr.36/1995, republicată, intervenţiile vizând, introducerea unei noi forme de exercitare a funcţiei de notar public, şi anume, cea de birou public. De asemenea, potrivit Expunerii de motive, sunt instituite unele măsuri de natură să intensifice competiţia dintre birourile notariale şi să elimine eventuale înţelegeri în stabilirea onorariilor.
În conformitate cu prevederile art.61 din Regulamentul Camerei Deputaţilor, republicat, membrii Comisiei juridice, de disciplină şi imunităţi au examinat această iniţiativă legislativă în şedinţa din 27 ianuarie 2016. 
În urma examinării iniţiativei legislative, a expunerii de motive, a avizului Consiliului Legislativ, a punctului de vedere al Guvernului, precum şi a opiniilor exprimate, membrii Comisiei au hotărât, cu unanimitate de voturi, respingerea propunerii legislative privind modificarea şi completarea Legii notarilor publici şi a activităţii notariale nr.36/1995.
În raport cu obiectul şi conţinutul său, iniţiativa legislativă face parte din categoria legilor organice. 

PREŞEDINTE,                              SECRETAR,

       Bogdan Liviu CIUCĂ               Sorin Constantin STRAGEA
	Consilier parlamentar,

Silvia Olaru

